
Chés che si clamin “dolomiis caruladis” a son soredut crets grîs zaluts, fis e foropàts. A son di 
brecis cun clascj marnòs, arzilös e dolomitics e cuntun ciment calcari o dolomitic, che si alternin 
cun stràts di dolomiis grisis. Stant che i clascj des brecis in gjenar a son plui tenars e facii di erodi 
dal ciment, dispes a son stàts puartàts vie di plante für e di lór e reste dome che une buse, par la 
cuà chestis dolomiis a somein caruladis. Il spessòr complessîf des “dolomiis caruladis” in Cjargne 
al va di 350 a 60 m. 


In gjenar a son datadis dal Carnic superiör, ancje se no son evidencis biostratigrafichis (ven a stài 
fondadis sui fossii) di cheste datazion e a podaressin jessi ancje dal Noric. 


A rivin in superficie tal cuel di Preon e dilunc de siace la che a son in contat tetonic cu la Dolomie di 
For (il sorescoriment — faie invertide cun angul bas - clamàt Linie M. Dof-Aude). 

Contat tetonic tra “dolomiis caruladis” e Dolomie di For dilunc dal jet de siace a sud dal pais di Preon (sorescoriment) 

Campion di “dolomie carulade” 

“Dolomie carulade” detai 

La Dolomie di For e derive de deposizion tal Bacin Cjargne dilunc dal Noric medi superiór. Al ven in 
superficie tant che une bande di For Disore fin scuasit a Verzegnis. 


E je formade di dolomiis scuris e in gjenar ben stratificadis, in cors che a son pal plui tabulárs e 
centimetrics, cundut che a puedin jessi ancje intercalazions plui finis o plui gruessis e gjeometriis 
lenticolárs. 


Salacor te Val de siace e rive a vé un spessór di 800 metris. 

De bande plui basse de val e je formade di dipuesits di plane bacinál, invezit, lant insü pal riu, si 
cjate, tacant de confluence cul Riu Sec (juste dopo de Madone di Perariis), i crets che a derivin dai 
sediments lassáts su la cleve instabile. 


La fasse plui alte de cleve, che e da su la val, e je caraterizade di cuarps di brece grues. 

| dipuesits bacinài de Dolomie di For si son formàts cun doi procès principái: la lungje decantazion 
di piculis cuantitáts di pantan tignüts in sospension su la plateforme di burascjis e di corints di 
maree e la deposizion svelte di pantan e di savalon carbonatics traspuartáts di corints di aghe 
torgule plui o mancul claris. Il prin proces al à produsút une laminazion fine scure, il secont picui 
stráts clárs cun gradazion debile. 


Lis corints di aghe torgule si puedin paragonà a “lavinis” di sediment te aghe (o “aghe sporcje”) 
che “a slachin” jù pe cleve e a son produsudis di colaments sot dal màr par vie di taramots o di 
altris fats catastrofics. 


Lis gjeometriis dai stràts e de laminazion a son in gjenar tabulârs, fale cuant che a son rotis di 
colps sismics, dal rivà di aghis torgulis plui o mancul penzis e dal pòc moviment sul fonts pòc 
inclinàt (procès di sbrissament, cu la formazion di pleis e bovui). 


A son ancje listis e grops di silice nere, salacor di origjin organogjene (di scus di silici di 
organisims planctonics, tant che i Radiolaris). 


a cure dal prof. Francesco Gobbo -2006 


Materiài pe scuele (scuele secondarie di secont gràt) 
Consorzi UNIVERSITARI DAL FRIÙL progjet Cognossince e promozion III - fonts statâi Leg 482/99 


GJEOLOGJE E PALEONTOLOGJIE ATOR DI PREON: DOLOMIE DI FOR: 
DIPUESITS BACINÂI 


Da Dalla Vecchia (1990) 

Piçule sezion stratigrafiche dai dipuesits di plane bacinâl cun stratificazion sutile, laminazion fisse e 
microtorbiditis (subfacies A2), laminazion disturbade (sbrissaments) e listis/grops di silice 

Stratificazion e laminazion sutilis 

Laminazions 

Laminazions indisturbadis e bovui 

Grop di silice nere 

I dipuesits di cleve 


Dilunc de val, plui o mancul a ret de confluence cul Riu Sec, si viòt a cressi une vore i pacs di stràts 
lenticolàrs, a ondis e un parsore di chel altri, salacor deformàts a pet de gjeometrie tabulàr 
origjinarie pe instabilitàt dal fonts dal màr e de sò inclinazion. O sin te zone de cleve. 


A son plui dispès e plui grues i stràts di dolomie maron cun sparniçâts dentri tocs di cret (clascj) plui 
clàrs. A son dipuesits di colade sotmarine, ancje chei tipics dai fonts marins instabii. 


Lant insù pe val a son simpri di plui i grues bancs di brecis che a derivin di slacs sotmarins e de 
presince — plui di 200 milions di agns indaür - di faiis ativis dilunc de fasse superiòr de cleve. 


La fasse plui alte de cleve e "ör de plateforme salacor a son cuvierts di dipuesits gnüfs te Val di 
Preon e alore cumò no si pues viodiju. 

Picule sezion stratigrafiche dai dipuesits di cleve cun stratificazion disturbade 


Da Dalla Vecchia (1990) 

Stratificazion disturbade (facies B de figure prime) 

Coladis sotmarinis (debris flows) 


35 | Materiài pe scuele (scuele secondarie di secont gràt) 
| Consorzi UNIVERSITARI DAL FRIÙL progjet Cognossince e promozion III - fonts statâi Leg 482/99 


GJEOLOGJE E PALEONTOLOGJIE ATOR DI PREON: DOLOMIE DI FOR: | 
DIPUESITS DI CLEVE 


de 
© 
o 
di 
© 
la 
a 
O 
O 
O 
O 
Uu 
U 
O 
e 
(o 
L 
LL 
uc 
O 
L 
a 
© 
D 
o 
L 
S 
O 
(o 


Banc di brece de cleve 

La Dolomie Principál e derive de deposizion di pantan e di savalon tes planis di maree, tes lagunis 
e in altris ambients di aghe basse o inondáts dome in maniere sporadiche su la plateforme 
carbonatiche. 


Tes Prealps Cjargnelis meridionáls e rive a 2000 m di spessór e salacor e rapresente l'interval 
Carnic terminál-Retic. Tes Prealps Cjargnelis setentrionáls (p. es., te Mont di Verzegnis) tal puest 
de sò part superiór (Noric superiòr-Retic) si cjate Calcár dal Dachstein, che in pratiche si è 
depositát tai stes ambients, ma nol é dolomitizát. 


A son carateristichis lis intercalazions laminadis fissis, cun laminis iregolárs e ingrispadis, clamadis 
stromatolitis e derivadis di tapéts mucilagjinós di "alighis" e bateris, che si son formáts in ambient 
intertidál. 


Ator di Claut, Andreis e Cimolais (provincie di Pordenon), tai crets deriváts dai sediments di plane 
tidál a son stadis scuviertis olmis fossilis di dinosaurs e di altris retii preistorics (Dalla Vecchia & 
Mietto, 1998). 


Tal pantan des lagunis a vivevin grandis bivalvis clamadis Megalodontidis e lis lór capis fossilis 
dispés si ingrumavin in grancj dipuesits. 

Museu etnografic di Malborghet 

Il Calcár dal Dachstein dilunc de cueste meridionàl dal massig de Mont di Verzegnis al rive ai 
400 m di spessór e al corispuint ae deposizion di plateforme tra il Noric superiór e il Retic. 
L'ecuivalent in bacin al é il Calcár di Cjampoman. 


Si diferenzie de Dolomie Principál par vie che nol é dolomitizát, forsit par vie di un mudament 
climatic globál che al à puartát mancul sut. 


Ancje il Calcár dal Dachstein al é formát pe plui part di stromatolitis e stráts cun tancj 
megalodontidis. 


De bande meridionál de Val di Preon a rivin in superficie i rescj di chel che salcor al jere l'ór de 
plateforme dal stes timp de deposizion dal Calcár dal Dachstein. A son calcárs grís cun coloniis 
di corais tubulárs e stráts plens di bivalvis, li che si cjate ancje il picul Dymiodon intusstriatum. 

Strâts di Stromatolitis 

En) GJEOLOGJE E PALEONTOLOGJIE ATOR DI PREON: IL CALCÁR DI 
CJAMPOMAN 


Il Calcár di Cjampoman al corispuint ae continuazion de sedimentazion bacinál dopo de 
deposizion de Dolomie di For e tal stes timp dal Calcár dal Dachstein. 


Al è formát di calcárs neris ben stratificàts in stráts sutîi e in gjenar di grane fine, dispès tocjàts 
dal sbrissament (bovui, pleis) deriváts dal torná a movisi dai stráts di une cleve instabile. 
A son su la base pócs cuarps di brece e listis di silice. 


Al rive a vé un spessór di 400-500 m sul tacá de Val di Preon e su la cueste ocidentál dal 
massic de Mont di Verzegnis (Riu Pallemberg, Fontane Mainart). 


Al è pòc che un nivel laminát al a dàt tancj rescj fossii di grues crustacis decapots. Piçui 
amonoits (che a zovin pe datazion) e rescj di pes a son státs cjatáts di une altre bande in 
superficie. 


a cure dal prof. Francesco Gobbo -2006 

GJEOLOGJE E PALEONTOLOGJIE ATOR DI PREON: IL CALCÂR DI 

Stratificazion sutile dal Calcâr di Cjampoman sul limit S de Val di Preon 

© GJEOLOGJE E PALEONTOLOGJIE ATOR DI PREON: LIS UNITÀTS 
JURASSICHIS 


Tal Jurassic la bande plui setentrional de plateforme carbonatiche “si inneà” (a soreli jevât al 
jere daúr a formâsi il grant Bacin Belumat) e te zone si son depositáts sediments carbonatics di 
màr profont. 


Tal massig de Mont di Verzegnis parsore dal Calcàr dal Dachstein a son alore tor dai 200 m di 
calcârs scürs cun silice dal Jurassic inferiör (Formazion di Soverzene), e po dopo a rivin calcârs 
rossits e gris rosàts, dispes nodulárs, cun intercaláts nivei une vore antícs di rescj di crinoits (i 
zîs di màr) e cun belemnitis (Encrinitis de Mont di Verzegnis). Chescj calcàrs a rivin a vè un 
spessòr di plui o mancul 50 m te Lovingole e a son de part superiòr dal Jurassic inferiòr e de 
base dal Jurassic medi. 


Dopo di une pigule intercalazion di calcàrs oolitics colòr di nole risedimentâts (Calcàr dal Vaiont, 
Jurassic medi), a son i calcàrs cun tante silice maron rossite de Formazion di Fonzaso (Jurassic 
superiör) che a sierin la sucession jurassiche te zone che nus interesse. 


a cure dal prof. Francesco Gobbo -2006 

la cueste meridionâl dal Massiç de Mont di Verzegnis 

Lis encrinitis a son formadis di cumui dai segments che a formin il “fros” dal zi di màr par solit si 
clamiju “articui”. 
Ogni segment al è un singul cristal di calcite e al à une buse tal mieç. 


| Detai di un articul di crinoit 


Campion des Encrinitis de Mont di Verzegnis 


Consorzi UNIVERSITARI DAL FRIÙL progjet Cognossince e promozion III - fonts stat 


